CELEX: 32010D0158
Language: hu
Date: 2010-03-16 00:00:00
Title: 2010/158/: A Bizottság határozata ( 2010. március 16.) a Romániában a baromfiban előforduló, a H5N1 altípusba tartozó, magas patogenitású madárinfluenzával kapcsolatos egyes ideiglenes védekezési intézkedésekről (az értesítés a C(2010) 1862. számú dokumentummal történt) (EGT-vonatkozású szöveg)

17.3.2010   
            
            
               HU
            
            
               Az Európai Unió Hivatalos Lapja
            
            
               L 67/10
            
         A BIZOTTSÁG HATÁROZATA
   (2010. március 16.)
   a Romániában a baromfiban előforduló, a H5N1 altípusba tartozó, magas patogenitású madárinfluenzával kapcsolatos egyes ideiglenes védekezési intézkedésekről
   (az értesítés a C(2010) 1862. számú dokumentummal történt)
   (EGT-vonatkozású szöveg)
   (2010/158/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (3) bekezdésére,
   tekintettel az egyes élő állatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (3) bekezdésére,
   tekintettel a kedvtelésből tartott állatok nem kereskedelmi célú mozgására vonatkozó állat-egészségügyi követelményekről és a 92/65/EGK tanácsi irányelv módosításáról szóló, 2003. május 26-i 998/2003/EK európai parlamenti és tanácsi rendeletre (3) és különösen annak 18. cikke első bekezdésére,
   mivel:
   
               (1)
            
            
               A madárinfluenza a madarak, többek között a baromfi fertőző vírusos betegsége. A házi baromfinak a madárinfluenza-vírussal való megfertőződése következtében a betegség két, virulenciát tekintve eltérő fajtája alakulhat ki. Az alacsony patogenitású típus általában csak enyhe tüneteket okoz, míg a magas patogenitású madárinfluenza a legtöbb baromfifaj esetében igen magas elhullási arányt eredményez. E betegség rendkívül negatív hatással lehet a baromfitenyésztés nyereségességére.
            
         
               (2)
            
            
               A madárinfluenza főleg madarak esetében fordul elő, de bizonyos körülmények között a fertőzés megjelenhet embereknél is, bár ennek általában nagyon csekély a kockázata.
            
         
               (3)
            
            
               A madárinfluenza kitörésekor fennáll az a veszély, hogy a kórokozó más baromfitartó gazdaságokra és vadon élő madarakra is átterjed. Ennek következtében a betegség átterjedhet az egyik tagállamról a másikra vagy harmadik országokra, az élő madarak vagy az azokból előállított termékek kereskedelme, illetve a vadon élő madarak vándorlása révén.
            
         
               (4)
            
            
               A madárinfluenza elleni védekezésre irányuló közösségi intézkedésekről szóló, 2005. december 20-i 2005/94/EK tanácsi irányelv (4) megállapítja a madárinfluenza alacsony és magas patogenitású típusai elleni védekezésre irányuló intézkedéseket. Az említett irányelv 16. cikke védő-, megfigyelési és további, korlátozás alatt álló körzetek létesítését írja elő magas patogenitású madárinfluenza kitörése esetén.
            
         
               (5)
            
            
               A Közösségben a baromfinál előforduló magas patogenitású madárinfluenza H5N1 altípusával kapcsolatos egyes védekezési intézkedésekről szóló, 2006. június 14-i 2006/415/EK bizottsági határozat (5) a H5N1 altípusba tartozó, magas patogenitású madárinfluenza által érintett tagállamokban alkalmazandó további védekezési intézkedéseket állapít meg a betegség elterjedésének megakadályozása érdekében, figyelembe véve az adott vírustörzs különleges epidemológiáját.
            
         
               (6)
            
            
               A 2006/415/EK határozat 4. cikke előírja, hogy a H5N1 altípusba tartozó, magas patogenitású madárinfluenza feltételezett vagy megerősített kitörését követően az érintett tagállam haladéktalanul hozzon létre egy, védő- és megfigyelési körzetekből álló, magas kockázatú területet („A” terület) és egy alacsony kockázatú területet („B” területet), mely elválasztja az érintett tagállam betegségmentes területeit az „A” területtől. Az említett határozat melléklete felsorolja ezeket a területeket.
            
         
               (7)
            
            
               Románia a területén a H5N1 altípusba tartozó, magas patogenitású madárinfluenza megerősített kitörését bejelentette a Bizottságnak, és meghozta a 2006/415/EK határozatban előírt megfelelő intézkedéseket, beleértve az „A” és „B” területek létrehozását.
            
         
               (8)
            
            
               A Bizottság Romániával együttműködve megvizsgálta az említett védekezési intézkedéseket, és meggyőződött arról, hogy az adott tagállam illetékes hatósága által létrehozott „A” és „B” területek határai megfelelő távolságra vannak a megerősített járványkitörés tényleges helyszínétől.
            
         
               (9)
            
            
               Az Unión belüli kereskedelem szükségtelen megzavarását megelőzendő, valamint az indokolatlan kereskedelmi akadályok harmadik országok általi elfogadásának elkerülése érdekében uniós szinten mielőbb létre kell hozni Románia „A” és „B” területeinek jegyzékét.
            
         
               (10)
            
            
               Ennek megfelelően az Élelmiszerlánc- és Állategészségügyi Állandó Bizottság következő üléséig e határozatban meg kell határozni egyrészt azokat a Romániában található „A” és „B” területeket, melyekben a 2006/415/EK határozatban előírt védekezési intézkedések kerülnek alkalmazásra, másrészt a szóban forgó regionalizáció időtartamát.
            
         
               (11)
            
            
               Ezt a határozatot felül fogják vizsgálni az Élelmiszerlánc- és Állategészségügyi Állandó Bizottság következő ülésén,
            
         ELFOGADTA EZT A HATÁROZATOT:
   1. cikk
   E határozat egyrészt megállapítja azokat a területeket, melyekben a 2006/415/EK határozattal előírt ideigleines védekezési intézkedéseket kell alkalmazni, másrészt ezen intézkedések alkalmazásának idejét.
   2. cikk
   (1)   Az e határozat mellékletének A. részében szereplő terület a 2006/415/EK határozat 3. cikkének (1) bekezdése szerint magas kockázatú területnek („A” terület) minősül.
   (2)   Az e határozat mellékletének B. részében szereplő terület a 2006/415/EK határozat 3. cikkének (2) bekezdése szerinti alacsony kockázatú területnek („B” terület) minősül.
   3. cikk
   E határozat 2010. április 17-ig alkalmazandó.
   4. cikk
   Ennek a határozatnak a tagállamok a címzettjei.
   
      Kelt Brüsszelben, 2010. március 16-án.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 395., 1989.12.30., 13. o.
   
      (2)  HL L 224., 1990.8.18., 29. o.
   
      (3)  HL L 146., 2003.6.13., 1. o.
   
      (4)  HL L 10., 2006.1.14., 16. o.
   
      (5)  HL L 164., 2006.6.16., 51. o.
   
      MELLÉKLET
      
         A   RÉSZ
      
      A 2006/415/EK határozat 2. cikkének (1) bekezdésében említett „A” terület:
      
                  ISO-országkód
               
               
                  Tagállam
               
               
                  „A” terület
               
               
                  Alkalmazás határideje: 4. cikk, (4) bekezdés, b) pont, iii. alpont
               
            
                  Kód (ha van)
               
               
                  Megnevezés
               
            
                  RO
               
               
                  Románia
               
               
                  00038
               
               
                  A következőket magában foglaló terület:
               
               
                  2010.4.17.
               
            
                  Védőkörzet:
                  Letea
               
            
                  Megfigyelési körzet:
                  
                               
                           
                           
                              C.A. Rosetti
                           
                        
                               
                           
                           
                              Sfiștofca
                           
                        
                               
                           
                           
                              Cardon
                           
                        
            
         B   RÉSZ
      
      A 2. cikk (2) bekezdésében említett „B” terület:
      
                  ISO-országkód
               
               
                  Tagállam
               
               
                  „B” terület
               
               
                  Alkalmazás határideje: 4. cikk, (4) bekezdés, b) pont, iii. alpont
               
            
                  Kód (ha van)
               
               
                  Megnevezés
               
            
                  RO
               
               
                  Románia
               
               
                  00038
               
               
                  A Tulcea megyében található, az „A” területen kívüli területek
               
               
                  2010.4.17.